b'\n_START_ARTICLE_\nVarovalni elementi na obdelovalnih strojih\n_START_SECTION_\nZagozde\n_START_PARAGRAPH_\nZagozda (tudi klin) je v mehaniki enostavna naprava, obi\xc4\x8dajno v obliki tristrane prizme. Zagozda slu\xc5\xbei za razdvajane dveh teles ali za cepljenje enega (sekira). Sila za razdvajanje je odvisna od kota zagozde. V strojni\xc5\xa1tvu pa je zagozda strojni del, ki omogo\xc4\x8da razstavljive strojne zveze. Obi\xc4\x8dajno je uporabljena bradata zagozda, ki ima del, ki omogo\xc4\x8da izbijanje zagozde. S tem, da zabijemo ali potegnemo zagozdo med dva strojna dela, npr. gred in pesto, ju zavarujemo proti medsebojnemu zasuku in osnovnemu premiku ter omogo\xc4\x8dimo prenos navora. Zna\xc4\x8dilen za zagozdo je nagib, ki je najve\xc4\x8dkrat 1:100, lahko pa je od 1:10, odvisno od vrste in uporabe zagozde. Zagozde so iz jekla, da se pri zabijanju ne kr\xc4\x8dijo.\n_START_SECTION_\nMozniki\n_START_PARAGRAPH_\nSo elementi pravokotnega preseka z vzporedno zgornjo in spodnjo ploskvijo, ki jih vstavimo v ustrezne utore med gred in pesto. Med utorom pesta in gornjo ploskvijo moznika obstaja ohlap, kar omogo\xc4\x8da centri\xc4\x8dno lego pesta na gredi in s tem visoke vrtilne hitrosti.Mozniki nimajo nagiba, zato ne varujejo strojnih delov proti osnemu premiku. Lo\xc4\x8dimo tesno vlo\xc5\xbeene moznike, ter drsne moznike. Krajni ploskvi moznika sta najve\xc4\x8dkrat polkro\xc5\xbeni lahko pa tudi ravni ali s po\xc5\xa1evnino. Po potrebi ima moznik \xc5\xa1e luknjo za pritrdilni vijak ali luknje za pritrdilna vijaka in odrivni vijak. Mozniki se uporabljajo za lo\xc4\x8dljivo zvezo pesta z gredjo ter prena\xc5\xa1ajo navor s povr\xc5\xa1inskim pritiskom na bo\xc4\x8dnih ploskvah moznika. Mozniki so standardizirani. Uporabljamo jih za nepomi\xc4\x8dno pritrditev pesta na gred ali kot vodilo pesta, ki se premika vzdol\xc5\xbe gredi pri isto\xc4\x8dasnem prena\xc5\xa1anju navora.\n_START_SECTION_\nZati\xc4\x8di\n_START_PARAGRAPH_\nZ zati\xc4\x8di zavarujemo ali vzdr\xc5\xbeujemo medsebojno lego dveh strojnih delov. Obremenjeni so vedno pravokotno na smer svoje osi. Uporabljajo se tudi za centriranje strojnih delov med seboj, za varovanje strojev, za fiksiranje orodij in sestavnih delov, za omejitev hoda gibljivih strojnih delov, za trdne razstavljive zveze med pestom in gredjo.\n_START_SECTION_\nSorniki\n_START_PARAGRAPH_\nUporabljamo jih za gibljive razstavljive zveze strojnih delov (avtomobilski in letalski motorji, dvigala, vagoni,\xe2\x80\xa6). V zvezi s sornikom lahko oba dela nihata na sorniku ali pa je en del s sornikom trdno vezan. Gibljiv del je sestavljen z ohlapnim ujemom, vezan pa s tesnim ujemom. V natan\xc4\x8dnih zvezah je giblji del vstavljena le\xc5\xbeajna pu\xc5\xa1a. Gibljiv del mora biti mazan.\n_START_SECTION_\nSklopke\n_START_PARAGRAPH_\nPoznamo sklopke za vklapljanje, ki omogo\xc4\x8dajo hitro vzpostavitev ali prekinitev zveze med gonilnim in grednim postrojanja. Sklopke po navadi uporabljamo tam, kjer elektromotor izmeni\xc4\x8dno poganja ve\xc4\x8d agregatov ali kadar moramo za navora izmeni\xc4\x8dno vklju\xc4\x8devati razli\xc4\x8dne zobni\xc5\xa1ke pare ali druge elemente za nadaljnji prenos mo\xc4\x8di.te sklopke delimo na dve podvrsti: na sklopke za vklapljanje z obliko in sklopke za vklapljanje s silo.\n_START_SECTION_\nJermeni\n_START_PARAGRAPH_\nKLINASTI JERMENI so gumijasti jermeni z vlo\xc5\xbeenimi tekstilnimi vlakni kot nosilnimi nateznimi elementi. Narejeni so iz:Sinteti\xc4\x8dne gume, ki garantira konstantno trdoto. Lahko tudi iz poliesterske nitke, ki omogo\xc4\x8da elasti\xc4\x8dnost in visoko zmogljiv prenos mo\xc4\x8di. Ali kot enojno ovijanje (za tipe Z, A in B) in dvojno ovijanje (za tipe C in D) s kloroprenom impregnirano tkanino, ki je odporna na vro\xc4\x8dino, ma\xc5\xa1\xc4\x8dobe, obrabo in ozon. Uporabljamo jih prete\xc5\xbeno pri odprtih gonilih. Nekatere pa tudi v avtomobilski industriji.'